

תוכן לחוברת מגמות- מידע ונתונים Data Analysis

**למי מיועדת המגמה?**

אם אתם תלמידים סקרנים, עם חשיבה אנליטית, לוגית ויצירתית שרוצים ללמוד מקצוע טכנולוגי מבוקש, מקומכם איתנו.

בנוסף אתם נדרשים למתמטיקה ברמה של 4-5 יח"ל ואנגלית ברמה של 5 יח"ל.

**למה כדאי ללמוד במגמה?**

**כי זה אחד המקצועות המבוקשים בעולם!**

על פי מחקר של ה-World Forum.

**כי לומדים אחרת**

אין ספרי לימוד! כל הלמידה במעבדת מחשבים.

תכינו את הידיים כי פה אנחנו לומדים "Hands on" - לומדים באמצעות סרטונים קצרים, חווים את הלמידה בדרכים חדשניות, מתנסים, לומדים עצמאית, חוקרים, מנתחים ומציגים.

**כל זה בשילוב פיתוח מיומנויות שימוש בכלי AI לניתוח נתונים**

**מה יוצא לכם מזה?**

10 יח"ל!

בחרתם במקצוע טכנולוגי שבו תזכו להגיע ל-10 יח"ל המורכבות מ:

**5 יח"ל במקצוע מוביל** - בכיתה י' וי"א תלמדו את מקצוע 'מידע ונתונים', תגישו פרויקט הערכה חלופית בכיתה י'

ותיגשו **לבגרות מתוקשבת תוך שימוש בכלי בינה מלאכותית לניתוח נתונים** בכיתה יא

**5 יח"ל במקצוע התמחות** - מאמצע כיתה יא' ובכיתה י"ב תלמדו את מקצוע 'ניתוח נתונים' ותעבדו על הפרויקט הדומה לעבודתו של אנליסט:

תבחרו מסד נתונים על נושא המעניין אתכם, תחברו שאלה עסקית על הנתונים תוך הצלבת מידע ממקורות שונים , תנתחו את הנתונים בכלים מתקדמים שתלמדו במגמה **ובשילוב כלי AI לניתוח נתונים**, תוציאו תובנות מהנתונים ותציגו אותם בפני בוחן (שהוא למעשה הלקוח שלכם).

**מה כוללים הלימודים?**

את כל המיומנויות והכלים החשובים שאותם צריך דאטה אנליסט ועוד מיומנויות ממש רלוונטיות לחיים:

קבלת החלטות מבוססות נתונים על ידי ניתוח נתונים בכלים בתחום: אקסל, SQL, תוך שימוש בסטטסטיקה.

יצירת דשבורדים בכלי: Tableau/Power BI, BI

חיפוש מידע בכלים של מודיעין עסקי

אימות נתונים ומניעת מניפולציות על מידע

יצירת פרזנטציות איכותיות כפי שנהוג בעולם ההייטק היום.

אצלנו שימוש בכלי בינה מלאכותית הם לא רק מותרים, אלא אף רצויים ומומלצים (כן, אנחנו יודעים שחלק שאולי אתם לא מכירים את חלק מהנושאים שכתובים פה, אבל אל תדאגו, אתם תלמדו הכל ואפילו תהנו מעבודה עם הכלים האלה).

**למה זכאים הבוגרים?**

הביקוש לאנליסטים בתעשייה הולך וגובר, והכלים והמיומנויות שתלמדו במגמה יפתחו לכם דלתות למקצוע מעניין ומבוקש.

בנוסף לתעודת הבגרות, אתם כבוגרי המגמה, תהיו זכאים ל:

תעודת הסמכה טכנולוגית ברמה 3 ומעלה